স্বীকার করে নিতেই হবে, আমাদের দেশের উন্নয়ন কার্যক্রম যখন এগিয়ে যাচ্ছে, তখন আমাদের রাজনৈতিক সংস্কৃতি পিছিয়ে যাচ্ছে। বিষয়টাকে ‘বাইনারি অপজিশন’ ধারণা দিয়ে বোঝানো যেতে পারে। অর্থাৎ দেশের অর্থনৈতিক প্রবৃদ্ধি, মাথাপিছু আয় বৃদ্ধি, ডিজিটাল বাংলাদেশের সফল শৈশব, রাজনৈতিক অঙ্গনে নারী নেতৃত্বের দৃঢ় অবস্থান, খেলাধুলায় টাইগারদের সফল পদচারণা, আন্তর্জাতিক প্রতিযোগিতায় নারী খেলোয়াড়দের শীর্ষে পৌঁছার মতো ঘটনা যখন দেশের ভাবমূর্তিকে বিশ্বের দরবারে উজ্জ্বল করছে, তখন কেবলমাত্র দুর্বৃত্তায়নের রাজনীতিই আমাদের এসব অর্জনকে অনেকটাই ম্লান করে দিচ্ছে। অর্থাৎ এই মুহূর্তে আমরা একটা সম্পূর্ণ ভিন্ন সময় পার করছি, যেখানে একইসঙ্গে উন্নয়ন এবং অনুন্নয়ন উভয়টিই ঘটছে।